सूत्रों के मुताबिक जुलाई 2005 में पारख और कुमार मंगलम की मुलाकातें हुईं इसके तुरंत बाद पारख हिंडाल्को की सिफारिश करने लगे. सीबीआई एफआईआर के मुताबिक कोल सचिव पारख ने इस मामले में अपने पद का लाभ उठाते हुए बिड़ला की कंपनी हिंडाल्को का पक्ष लिया. बिड़ला ने जून और जुलाई 2005 में चिट्ठी लिखकर उड़ीसा के कोल ब्लाक तालाबिरा-2 को लेने की इच्छा जताई थी. जुलाई में बिड़ला से मुलाकात के बाद पारख ने साझे में ब्लॉक देने का प्रस्ताव किया.